ಕೆಜಿಎಫ್ ನಗರದಲ್ಲೇ ಸಿನಿಮಾ ರಿಲೀಸ್ ಇಲ್ಲ – ಚಿತ್ರಮಂದಿರಗಳ ಮೇಲೆ ಅಭಿಮಾನಿಗಳ ಕೆಂಗಣ್ಣು

ಕೋಲಾರ: ಸ್ಯಾಂಡಲ್‌ವುಡ್‌ನ ಬಹು ನಿರೀಕ್ಷಿತ ಕೆಜಿಎಫ್-2 ಸಿನಿಮಾ ಗುರುವಾರ ಎಲ್ಲೆಡೆ ತೆರೆ ಕಾಣಲಿದೆ. ಗುರುವಾರ ಬೆಳಗ್ಗೆಯಿಂದಲೆ ಬೆಳ್ಳಿ ತೆರೆಗೆ ಕೆಜಿಎಫ್ ಅಪ್ಪಳಿಸಲು ತಯಾರಾಗಿದೆ. ಆದರೆ ಕೆಜಿಎಫ್ ಹೆಸರಿನ, ಕೆಜಿಎಫ್ ಹಿನ್ನೆಲೆ ಇರುವ ಸಿನಿಮಾ ಕೆಜಿಎಫ್ ನಗರದಲ್ಲೇ ತೆರೆ ಕಾಣುತ್ತಿಲ್ಲ ಎನ್ನುವ ಬೇಸರ ಅಭಿಮಾನಿಗಳನ್ನು ಕಾಡತೊಡಗಿದೆ. ಇದನ್ನೂ ಓದಿ: ಚಿಕ್ಕಮಗಳೂರಿನಲ್ಲಿ ಕೆಜಿಎಫ್ 2 ರಿಲೀಸ್ ಇಲ್ಲ: ಅಭಿಮಾನಿಗಳ ಪ್ರತಿಭಟನೆ, ಸಿ.ಟಿ ರವಿ ಭರವಸೆ

ಕೆಜಿಎಫ್ ನಗರದಲ್ಲಿ ಮೀನಾಕ್ಷಿ(ಒಲಂಪಿಯಾ) ಹಾಗೂ ಲಕ್ಷ್ಮೀ ಹೆಸರಿನ 2 ಸಿನಿಮಾ ಮಂದಿರಗಳಿವೆ. ಈ ಎರಡೂ ಸಿನಿಮಾ ಮಂದಿರಗಳಲ್ಲಿ ಕನ್ನಡ ಸಿನಿಮಾ ಬದಲಾಗಿ ತಮಿಳು ಸಿನಿಮಾಗಳನ್ನು ಹಾಕಲಾಗಿದೆ. ತಮಿಳು ನಟ ವಿಜಯ್ ನಟಿಸಿರುವ ಬೀಸ್ಟ್ ಸಿನಿಮಾವನ್ನು ಸದ್ಯ ಕೆಜಿಎಫ್ ನಗರದ ಸಿನಿಮಾ ಮಂದಿರಗಳಲ್ಲಿ ಹಾಕಲಾಗಿದೆ. ಈ ಮೂಲಕ ಕನ್ನಡ ಚಿತ್ರ ಕೆಜಿಎಫ್ ಅನ್ನು ಕಡೆಗಾಣಿಸಲಾಗಿದೆ ಎಂದು ಅಭಿಮಾನಿಗಳು ದೂರಿದ್ದಾರೆ. ಇದನ್ನೂ ಓದಿ: ಅಭಿಮಾನಿಗಳ ಎದೆಬಡಿತ ಹೆಚ್ಚಿಸಿದ ಕೆಜಿಎಫ್ 2 ‘ಸುಲ್ತಾನ್’ ಸಾಂಗ್

ಇದೀಗ ಕರ್ನಾಟಕದಲ್ಲೇ ಕನ್ನಡ ಸಿನಿಮಾಗಿಂತ ತಮಿಳು ಸಿನಿಮಾಗಳು ಹೆಚ್ಚಾಯ್ತಾ ಎನ್ನುವ ಹಲವು ಅನುಮಾನ, ಗೊಂದಲಗಳು ಅಭಿಮಾನಿಗಳನ್ನು ಕಾಡತೊಡಗಿದೆ.