ಗಡಿ ಜಿಲ್ಲೆಯಲ್ಲಿ ರಾಬರ್ಟ್ ಹವಾ – ಚಿತ್ರಮಂದಿರ ಪ್ರವೇಶ ವೇಳೆ ನೂಕುನುಗ್ಗಲು

– ಅಭಿಮಾನಿಗಳ ನುಕುನೂಗ್ಗಲಿಗೆ ಮುಖ್ಯ ಡೋರ್ ಗ್ಲಾಸ್ ಪೀಸ್ ಪೀಸ್

ಯಾದಗಿರಿ: ರಾಬರ್ಟ್ ಹವಾ ಫುಲ್ ಜೋರಾಗಿದೆ. ಬಾಕ್ಸ್ ಅಫೀಸ್ ಸುಲ್ತಾನ್ ದರ್ಶನ್ ಅವರ ಸಿನಿಮಾವನ್ನು ನೋಡಲು ಚಿತ್ರಮಂದಿರದತ್ತ ಅಪಾರ ಪ್ರಮಾಣದಲ್ಲಿ ಅಭಿಮಾನಿಗಳು ಬರುತ್ತಿದ್ದಾರೆ. ಶಹಪುರದ ಜಯಶ್ರೀ ಟಾಕೀಸ್‍ನಲ್ಲಿ ಬೆಳಗ್ಗೆ 7.30 ರಿಂದ ರಾಬರ್ಟ್ ಚಿತ್ರ ಪ್ರಸಾರಗೊಳುತ್ತಿದೆ.

ಚಿತ್ರ ಮಂದಿರ ಮತ್ತು ಆವರಣದಲ್ಲಿ ಡಿ ಬಾಸ್ ಫ್ಯಾನ್ಸ್‍ಗಳ ಆರ್ಭಟ ಜೋರಾಗಿದೆ. ಡಿ ಬಾಸ್ ಕಟೌಟ್‍ಗೆ ಹಾಲಿನ ಅಭಿಷೇಕ ಮಾಡಿ, ಪಟಾಕಿ ಸಿಡಿಸಿ ಅಭಿಮಾನಿಗಳು ಸಂಭ್ರಮಿಸುತ್ತಿದ್ದಾರೆ.

ಫಸ್ಟ್ ಶೋ ವೇಳೆ ಅಭಿಮಾನಿಗಳು ಚಿತ್ರಮಂದಿರ ಪ್ರವೇಶಿಸುವೇಳ ನುಕುನೂಗ್ಗಲು ಉಂಟಾಗಿ ಚಿತ್ರಮಂದಿರದ ಮುಂದಿನ ಬಾಗಿಲಿನ ಗ್ಲಾಸ್ ಒಡೆದು ಹೋಗಿದೆ. ಬಾಗಿಲಲ್ಲಿ ಗ್ಲಾಸ್ ಪೀಸ್‍ಗಳೆಲ್ಲಾ ಚೆಲ್ಲಾಪಿಲ್ಲಿಯಾಗಿದ್ದನ್ನು ಲೆಕ್ಕಿಸಿದೇ ಅಭಿಮಾನಿಗಳು ಸಿನಿಮಾ ನೋಡಲು ಎಂಟ್ರಿಕೊಟ್ಟಿದ್ದಾರೆ.